CELEX: 62010FN0058
Language: sk
Date: 2010-07-16 00:00:00
Title: Vec F-58/10: Žaloba podaná 16. júla 2010 — Allgeier/FRA

25.9.2010   
            
            
               SK
            
            
               Úradný vestník Európskej únie
            
            
               C 260/27
            
         Žaloba podaná 16. júla 2010 — Allgeier/FRA
   (Vec F-58/10)
   ()
   2010/C 260/37
   Jazyk konania: angličtina
   
      Účastníci konania
   
   
      Žalobca: Timo Allgeier (Viedeň, Rakúsko) (v zastúpení: L. Levi a M. Vandenbussche, advokáti)
   
      Žalovaná: Agentúra Európskej únie pre základné práva
   
      Predmet a opis sporu
   
   V prvom rade zrušenie rozhodnutia žalovanej, ktorým sa odmietla sťažnosť žalobcu, podľa ktorej bol obeťou psychického obťažovania. V druhom rade uznanie toho, že žalobca bol obeťou psychického obťažovania zo strany jeho nadriadených a nahradenie majetkovej a nemajetkovej ujmy.
   
      Návrhy žalobcu
   
   
               —
            
            
               zrušiť rozhodnutie Agentúry Európskej únie pre základné práva zo 16. októbra 2009, ktorým boli zamietnuté sťažnosti žalobcu v rozsahu, v akom sa neuznalo, že bol obeťou psychického obťažovania zo strany pánov M. a A., a prípadne zrušiť rozhodnutie zo 6. apríla 2010, ktorým bola sťažnosť zamietnutá,
            
         
               —
            
            
               stanoviť, že žalobca bol obeťou psychického obťažovania zo strany pánov M. a A., a prípadne vyvodiť disciplinárne dôsledky; subsidiárne i) začať nové správne prešetrovanie, ktoré bude spravodlivé, nezávislé a nestranné a bude vytvorený odborný prešetrovací výbor na jeho vykonanie, ako aj ii) prijať všetky opatrenia potrebné na to, aby bolo možné vykonať spravodlivé prešetrovanie bez akýchkoľvek nátlakov či zasahovania,
            
         
               —
            
            
               nahradiť majetkovú ujmu žalobcu, predbežne vyčíslenú na 71 823,23 eura,
            
         
               —
            
            
               priznať 85 000 eur ako nemajetkovú ujmu žalobcu za spôsob, akým bolo vedené celé konanie a akým bolo prijaté rozhodnutie,
            
         
               —
            
            
               zaviazať Agentúru Európskej únie pre základné práva na náhradu trov konania.